tartuNLP/wikipedia-smugri-20251201 huggingface dataset:
Corleto Perticara

Corleto Perticara lii kieldâ Italiast, Basilicata kuávlust. Corleto Perticarast ääsih 2 354 olmožid. Ton vijđodâh lii 89,34 km², já alodâh 757 m. Corleto Perticara naaburkieldah láá Armento, Gorgoglione, Guardia Perticara, Laurenzana, Montemurro, Pietrapertosa já Viggiano.
Francavilla in Sinni

Francavilla in Sinni lii kieldâ Italiast, Basilicata kuávlust. Francavilla in Sinnist ääsih 4 043 olmožid. Ton vijđodâh lii 46,82 km², já alodâh 421 m. Francavilla in Sinni naaburkieldah láá Chiaromonte, Fardella, San Severino Lucano, Terranova di Pollino já San Costantino Albanese.
Castelluccio Superiore

Castelluccio Superiore lii kieldâ Italiast, Basilicata kuávlust. Castelluccio Superiorest ääsih 731 olmožid. Ton vijđodâh lii 32,98 km², já alodâh 680 m. Castelluccio Superiore naaburkieldah láá Castelluccio Inferiore, Laino Borgo, Latronico já Lauria.
Ruvo del Monte

Ruvo del Monte lii kieldâ Italiast, Basilicata kuávlust. Ruvo del Montest ääsih 1 001 olmožid. Ton vijđodâh lii 32,62 km², já alodâh 674 m. Ruvo del Monte naaburkieldah láá Atella, Calitri, Rapone já San Fele.
Siijdah.
Cerrutolo já Montagna Molara.
Campomaggiore

Campomaggiore lii kieldâ Italiast, Basilicata kuávlust. Campomaggiorest ääsih 742 olmožid. Ton vijđodâh lii 12,48 km², já alodâh 808 m. Campomaggiore naaburkieldah láá Accettura, Albano di Lucania, Calciano já Pietrapertosa.
Campomaggiore lii vijđoduv mield Potenza eennâmkode ucemus kieldâ.
Chiaromonte

Chiaromonte lii kieldâ Italiast, Basilicata kuávlust. Chiaromontest ääsih 1 787 olmožid. Ton vijđodâh lii 70,02 km², já alodâh 794 m. Chiaromonte naaburkieldah láá Castronuovo di Sant'Andrea, Castrovillari, Episcopia, Fardella, Francavilla in Sinni, Morano Calabro, Noepoli, Roccanova, San Costantino Albanese, San Severino Lucano, Senise, Teana, Terranova di Pollino já Viggianello.
Siijdah.
Armirosse, Battifarano, Bosco Magnano, Canocchielo-Pollino, Capricci, Corice, Cotura, Cupolo, Don Fabio, Fiego, Foresta, Giardini del vescovo, Grottole, Ischia, Ischitello, Largo di Mezzo, Mainieri, Mancuoso, Molioto, Pieschi, Pietrapica, Ponte, Poziello, Ricolio, Sagittario, Sammarella, San Pasquale, Sant'Uopo, Savino, Valle Pastori já Vertunno.
Cersosimo

Cersosimo lii kieldâ Italiast, Basilicata kuávlust. Cersosimost ääsih 564 olmožid. Ton vijđodâh lii 24,75 km², já alodâh 548 m. Cersosimo naaburkieldah láá Alessandria del Carretto, Castroregio, Noepoli, Oriolo, San Giorgio Lucano já San Paolo Albanese.
Episcopia

Episcopia lii kieldâ Italiast, Basilicata kuávlust. Episcopiast ääsih 1 306 olmožid. Ton vijđodâh lii 28,64 km², já alodâh 530 m. Episcopia naaburkieldah láá Carbone, Chiaromonte, Fardella, Latronico já San Severino Lucano.
Siijdah.
Demanio, Fichi D'Antuono, Lago Angella, Manca di Basso já Manca di Sopra.
Marjo Niemi

Marjo Niemi (š. čohčâmáánu 3. peeivi 1978 Eura, Suomâ) lii syemmilâš kirje- já čaaitâlmčällee.
Eellim.
Niemi valmâštui čaaitâlmčällen Teatterollâškoovlâst ive 2004.
Pargo.
Niemi vuossâmuš roomaan lii "Juostu maa", mii almostui ive 2004. Suu nube roomaan, "Miten niin valo", almostui nelji ive maŋeláá. Taan kirjeest sun lâi iävtukkâssân Runeberg-palhâšume uážžon, mut palhâšume finnij Hannele Mikaela Taivassalo kirjestis "Fem knivar hade Andrej Krapl". Niemi ive 2021 almostum kirje "Kuuleminen" lâi Finlandia-palhâšume iävtukkâssân, mut palhâšume finnij Jukka Viikilä kirjestis "Taivaallinen vastaanotto".
Čaitâlmeh.
Mainâšum tuše teatter, kost lii lamaš vuáđučááitus, já ihe, kuás tot čááitus lâi.
Palhâšumeh.
Ive 2004 Niemi finnij Tiiliskivi-palhâšume vuossâmuu kirjestis "Juostu maa". Veikkâ Niemi lâi iävtukkâssân Runeberg-palhâšume uážžon jo ive 2008, sun vuoitij taam vasta love ive maŋeláá kirjestis "Kaikkien menetysten äiti".
Forenza

Forenza lii kieldâ Italiast, Basilicata kuávlust. Forenzast ääsih 1 872 olmožid. Ton vijđodâh lii 116,31 km², já alodâh 836 m. Forenza naaburkieldah láá Acerenza, Avigliano, Banzi, Filiano, Ginestra, Maschito, Palazzo San Gervasio, Pietragalla já Ripacandida.
Marisha Rasi-Koskinen

Marisha Rasi-Koskinen (š. 1975 Jyväskylä, Suomâ) lii syemmilâš kirječällee.
Pargo.
Rasi-Koskinen vuossâmuš roomaan lii "Katariina", mii almostui ive 2011.
Palhâšumeh.
Ive 2013 Rasi-Koskinen vuoitij Tiiliskivi-palhâšume kirjestis "Valheet". Kuovâmáánu 5. peeivi 2021 sun vuoitij Runeberg-palhâšume kirjestis "Rec".
Gallicchio

Gallicchio lii kieldâ Italiast, Basilicata kuávlust. Gallicchiost ääsih 816 olmožid. Ton vijđodâh lii 23,63 km², já alodâh 730 m. Gallicchio naaburkieldah láá Armento, Guardia Perticara, Missanello, Roccanova, San Chirico Raparo já San Martino d'Agri.
Meccihaldâttâs

Meccihaldâttâs (, já ) lii Suomâ staatâ finnodâhlájádâs, mii pyevtit luándusyergi palvâlusâid. Ton mittomeerijd tuhhit ovdâskodde ihásávt staatâ budjet uássin. Meccihaldâttâs puáđusstivriimist västid eennâm- já meccituáluministeriö. Almos haldâttâhpargoid stivree meid pirâsministeriö jieijâs haldâttâhsyergi aašijn.
Meccihaldâttâs haaldâš suullân 12,5 miljovn hehtaarid eennâm- já čäcikuávluid, maid Suomâ staatâ oomâst. Tot lii masa kuálmádâs Suomâ vijđoduvvâst. Eennâmkuávlu styeresvuotâ lii 9 139 000 hehtaarid já čäcikuávlu 3 419 000 hehtaarid. Stuárráámus uási täin kuávluin lii Nuorttâ- já Tave-Suomâst. Meccihaldâttâs västid tai kuávlui hoittáámist já kevttimist nuuvt, ete tain lii ävkki syemmilii ohtsâškoodán nuuvt ennuv ko máhđulâš.
Ive 2020 puátusist Meccihaldâttâs puátudij staatân 120 miljovn eurod. Meccihaldâttâs eennâm- já čäciomâduv árvu lii suullân nelji miljard eurod. 
Meccihaldâttâs váldukonttur lii Vantaa Tikkurilast, toimâttâh- já finnodâhkuávdáš Dixi niäljád keerdist, čujottâsâst Ratatie 11 B.
Almos haldâttâhpargoh.
Finnodâhtooimâ lasseen Meccihaldâttâs hoittáá viärutuáváiguin almos haldâttâhpargoid, maid staatâ tast tiiláá. Taah pargoh láá luándusuojâlem sehe vandârdeijei já pivdei palvâlusah.
Luándusuojâlem- já vandârdemkuávluid hoittáá Meccihaldâttâs Luándupalvâlusah. Tot västid Suomâ puoh aalmugmeecijn já eres luándusuojâlemkuávluin. Ive 2021 ulmuuh ellii aalmugmeecijn, staatâ vandârdemkuávluin, historjáčuosâttuvâin, luándukuávdáin já eres pivnohis čuosâttuvâin ohtsis paijeel 8,5 miljovn kerdid.
Lahâaasâtlii luándusuojâlemkuávlui vijđodâh lii 1 778 000 hehtaarid. Ton lasseen Luándupalvâlusah hoittáá eres suojâlemkuávluid já staatâ almolijd čäcikuávluid.
Meccihaldâttâs Pivdempalvâlusah västid kuálástem já meccipivdo orniimist staatâ kuávluin. Tot vuábdá kuálástem- já pivdoluuvijd sehe norá staatâ kyelinälitipšommáávsuid eennâm- já meccituáluministeriön.
Meccitärhisteijeeh vákšojeh laavâi paittum staatâ eennâm- já čäcikuávluin. Ton lasseen meccivákšojeijeeh já eres Meccihaldâttâs pargoviehâ išedeh vakšuumist, mutâ sist iä lah siämmááh vuoigâdvuođah ko meccitärhisteijein.
Finnodâhtoimâ.
Meccihaldâttâs Meccituálu Us () hoittáá lonolâskiävttumeecijd (suomâkielân "monikäyttömetsä") sehe västid markkânistmist já vuábdá muorâid.
Meccihaldâttâs Kiddodâhovdánem (suomâkielân Metsähallitus Kiinteistökehitys) 
Ton lasseen Meccihaldâttâsâst láá kyehti eres nieidâfinnoduv. Siemen Forelia Oy pyevtit já vuábdá vyevdimuorâi siemânijd Suomâst já Tave-enâmijn. MH-Kivi Oy laigut keđgiamnâskuávluid infrastruktuur rähtei kevttimân já vuábdá jáludâsâid keđgiamnâskuávluin, maid tot haaldâš.
Rotonda

Rotonda lii kieldâ Italiast, Basilicata kuávlust. Rotondast ääsih 3 298 olmožid. Ton vijđodâh lii 42,92 km², já alodâh 580 m. Rotonda naaburkieldah láá Laino Borgo, Laino Castello, Morano Calabro, Mormanno já Viggianello.
Siijdah.
Acqua Nocella, Barone, Bovile, Calcirello, Calorie, Capo d'Acqua, Cassaneto, Castellano, Castanitello, Ciponzio, Cotura, Daniele, Fiumara, Fratta, Gaglione, Giardini, Ianni La Barba, Lori, Madonna delle Grazie, Malita, Mostenzo, Patricone, Piano dell'Incoronata, Piedi Le Coste, Piè Valle, Ponte Cornuto, Porcile, Puzzicelli, Scaldacane, San Giovanni, San Lorenzo, Santa Maria, Schettino, Serra, Servie, Sitongia, Valli já Zircoli.
Eres aassum sajeh láá: Cozzo Fratta, Fratta, Malita, Mescio, Montagna di Basso, Spinazzo já Case Sparse.
Brian Eno

Brian Eno (š. vyesimáánu 15. peeivi 1948, Woodbridge, Suffolk, Ovtâstum kunâgâskodde) lii eŋlandlâš musikkár. Suu aneh ohtân merhâšitteemuin elektronisâš muusik (eromâšávt elektronisâš rockmuusik) sehe ambient ovdedeijein. 
Eno algâttij muusikkarrieeris glam rock -juávkku Roxy Musicist, mon sun vuáđudij oovtâst lávloo Bryan Ferryin ive 1970. Eno vuolgij juávust ive 1973 juávhu nube album "For Your Pleasure" turnee maŋa suu já Ferry koskâsâš taaiđâlâš sierâmielâlâšvuođâi tiet. Eno algâttij soolokarrieer já almostitij 1970-lovo ääigi nelji elektronisâš rockmuusik merhâšittee album "Here Come the Warm Jets", "Taking Tiger Mountain (by Strategy)", "Another Green World" já "Before and After Science". Ive 1978 sun almostitij album "", mon lookán teddilum sääni "ambient" adelij noomâ muusik šlajâtiijpân. Albumist aalgij ambient-ráiđu, mon eres albumeh láá "The Plateaux of Mirror", "Day of Radiance" já "On Land".
Ton lasseen Eno lii pyevtittâm eres musikkárij muusik sehe porgâm oovtâstpargoost siigijn. 1970-lovvoost sun raahtij King Crimson -juávhu kitaristin tubdum Robert Frippáin kyehti album: "(No Pussyfooting)" (1973) já "Evening Star" (1975). Suu eres 1970-lovo oovtâstpargoalbumeh láá "Cluster &amp; Eno" (1977) saksalâš krautrock -juávkku Clusteráin sehe "After the Heat" (1978) Dieter Mobeliusáin já Hans-Joachim Rodeliusáin, kiäh kuuláin Cluster-juávkun. 1970-lovo loopâst sun lâi meid iššeedmin David Bowie "Berlin-trilogian" kočodum albumijn "Low" (1977), "”Heroes”" (1977) já "Lodger" (1979) sehe 1990-lovvoost albumist "Outside" (1995). 
Eno pyevtittij kulmâ Talking Heads -juávhu album: "More Songs About Buildings and Food" (1978), "Fear of Music" (1979) já "Remain in Light" (1980). Ive 1981 sun raahtij Talking Heads lávloo David Byrnein album "My Life in the Bush of Ghosts".
Ruoti

Ruoti lii kieldâ Italiast, Basilicata kuávlust. Ruotist ääsih 3 378 olmožid. Ton vijđodâh lii 55,45 km², já alodâh 751 m. Ruoti naaburkieldah láá Avigliano, Baragiano, Bella, Picerno já Potenza.
Siijdah.
Acqua Bianca, Avriola, Bosco Grande, Caivano, Campestre, Cesine, Croce, Faggeta, Incasciaturo, Micele, San Giovanni, Serra Di Pepe, Toppo Di Scioscio, Valle Dell'Olmo já Valle In Casa.
Lucy Liu

Lucille Alexis ”Lucy” Liu (š. 2. juovlâmáánu 1968 Queens, New York) lii ovtâstumstaatâlâš čaittâleijee, taaidâr já pyevtitteijee. Čaittâleijen sun lii vuáittám maaŋgâid palhâšuumijd ovdâmerkkân Critics’ Choice Television Awards suu roolâst rááiđust "Southland", já Seoul International Drama Awards pyeremuu nissoončaittâleijee palhâšume suu roolâst rááiđust "Elementary". Elementary (suomâkielân "Holmes NYC") lii-uv ohtâ tain rááiđuin, main tobdeh suu pyeremustáá. Ton lasseen sun lii čaittâlâm eereeb iärrás rááiđust "Ally McBeal" (1998–2002), "Charlie's Angels" elleekuuvijn (2000 já 2003) sehe elleekooveest "" (2003).
Eellim.
Lucy Liu šoodâi ive 1968 Queensist, New Yorkist kiinalâš enâmânvärrejeijeid. Sun juuđij škoovlâ Stuyvesant High Schoolist, já peesâi tast maŋa siisâ New York ollâopâttâhân, mutâ sirdui Michigan ollâopâttâhân oovtâ ive maŋa. Tobbeen sun luuvâi aasialijd kielâid já kulttuur, já valmâštui kandidaatin ive 1990.
Teana

Teana lii kieldâ Italiast, Basilicata kuávlust. Teanast ääsih 532 olmožid. Ton vijđodâh lii 19,30 km², já alodâh 806 m. Teana naaburkieldah láá Calvera, Carbone, Castronuovo di Sant'Andrea, Chiaromonte já Fardella.
Robert Fripp

Robert Fripp (š. vyesimáánu 16. peeivi 1946, Dorset, Eŋland, Ovtâstum kunâgâskodde) lii eŋlandlâš musikkár sehe progressiivlâš rock čuojâtteijee King Crimson -juávhu kitarist já áinoo pisovâš jeessân. 
"King Crimson almostitmeh láá luvâttâllum juávhu jieijâs artikkâlist."
Senise

Senise lii kieldâ Italiast, Basilicata kuávlust. Senisest ääsih 6 727 olmožid. Ton vijđodâh lii 97,31 km², já alodâh 335 m. Senise naaburkieldah láá Chiaromonte, Colobraro, Noepoli, Roccanova, San Giorgio Lucano já Sant'Arcangelo.
Kuldīga

Kuldīga lii kaavpug Latviast. Kuldīgast ääsih 10 395 olmožid. Ton vijđodâh lii 13,2 km² já alodâh 25 m.
Historjá.
Kuldīga vuáđudui ive 1242, já tast šoodâi kaavpug ive 1378.
Emil Kárlsen

Emil Ráste Nikolavu Karlsen (š. 1997 noomáin Karlsen) teikkâ Čávkkus-Emil lii merâsämmilâš taaidâr já musikkár. Karlsen lii poprock-juávhu Resirkulert lávloo já kitarist.
Palhâšumeh.
Ive 2019 Karlsen väljejui Riddu Riđu ive nuorâ taidârin.
Nagirvárrái

Nagirvárrái lii merâsämmilâš musikkár Emil Kárlsen vuossâmuš studioalbum. Album almostui syeinimáánu 16. peeivi 2021. Skiäru pyevtittij Mano Music.
Rapone

Rapone lii kieldâ Italiast, Basilicata kuávlust. Raponest ääsih 893 olmožid. Ton vijđodâh lii 29,51 km², já alodâh 838 m. Rapone naaburkieldah láá Calitri, Castelgrande, Pescopagano, Ruvo del Monte já San Fele.
Siijdah.
Mazzapone, Forestella, Pediglione já Piano la Corte.
Céline Sciamma

Céline Sciamma (š. 12. skammâmáánu 1978, Pontoise, Val-d'Oise, Ranska) lii ranskalâš elleekovestivrejeijee já -kietâčällee. 
Sciamma lii lamaš maŋgii iävtukkâssân finniđ César-palhâšume, já ive 2017 sun vuoitij-uv taggaar pyeremuu heiviittum kietâčallust elleekuuvijn "Ma vie de Courgette". Sun lii vuáittám meid Cannes elleekovejuuhlijn pyeremuu kietâčalluu palhâšume elleekuvijnis "Portrait de la jeune fille en feu" ive 2019.
Terranova di Pollino

Terranova di Pollino lii kieldâ Italiast, Basilicata kuávlust. Terranova di Pollinost ääsih 1 053 olmožid. Ton vijđodâh lii 113,07 km², já alodâh 926 m. Terranova di Pollino naaburkieldah láá Alessandria del Carretto, Castrovillari, Cerchiara di Calabria, Chiaromonte, Francavilla in Sinni, San Costantino Albanese, San Lorenzo Bellizzi, San Paolo Albanese já San Severino Lucano.
Siijdah.
Casa Del Conte, Destra Delle Donne, San Migalio já Vena Della Ricotta.
Tikanoja-taaiđâviäsu

Tikanoja-taaiđâviäsu lii taaiđâmuseo Vaasast. Taaiđâviäsust lii härvinâš čuágáldâh olgoeennâmlijn taaiđâtuojijn, moh láá iänááš rahtum 1800-lovvoost já 1900-lovo aalgâst ranskalii máálámtaiđuu ärbivyevi mield.
Historjá.
Taaiđâviäsu vuáđudij vaasalâš finnodâholmooš Frithjof Tikanoja (1877–1964), kii skeŋkkij kiddoduv já jieijâs stuorrâ taaiđâčuágálduv Vaasa kaavpugân juovlâmáánu 22. peeivi 1951. Uđđâ museo lekkui Tikanoja ovdii pääihist Vaasa kuávdáást čujottâsâst Hovioikeudenpuistikko 4 siämmáá ive tiäppánpeeivi.
Ive 2015 rääjist Tikanoja-taaiđâviäsu lii kuullâm Vaasa kaavpug museoi ohtsii organisaation oovtâst Kuntsi tááláštaiđuu museoin, Pohjanmaa museoin, Vaasa taaiđâhallijn já Puáris Vaasa museoin.
Museo toimâ.
Museost uárnejuvvojeh jyehi ive maaŋgah aalmugijkoskâsii já syemmilii taiđuu čáitálduvah. Ton lasseen tobbeen uárnejuvvojeh pirrâ ive maaŋgâlágán tábáhtusah tegu muusiktábáhtusah já taaiđâluvâlduvah.
Audrey Tautou

Audrey Justine Tautou (š. 9. porgemáánu 1976, Beaumont, Puy-de-Dôme, Ranska) lii ranskalâš čaittâleijee. Sun algâttij čaittâleijen televisiost 1990-lovo loppâkeejist já finnij suu vuosmuu elleekoveroolâ elleekooveest "Vénus beauté (institut)" (1999), mast sun vuoitij pyeremuu nuorâ nissoon čaittâleijee César. Maailmvijđosávt Tautou kulostui elleekove "Le fabuleux destin d'Amélie Poulain" (2001) peht, mii lii ohtâ Ranska pyeremustáá miänástum elleekuuvijn. 
Tatou lii čaittâlâm tuše oovtâ Hollywood-elleekooveest: "The Da Vinci Code" (2006). Sun lii muštâlâm sahhiittâlmijn, ete sun ij lah perustum čaittâliđ Hollywoodist.
Eellim.
Audrey Tautou šoodâi ive 1976 Ranskaast Beaumont siijdâst, mutâ pajasšoodâi Montluçonist. Suu eeči lii njälmikiiruurg já enni máttáátteijee, kii adelij sunjin noomâ Audrey Hepburn mield. Tautou lijkkuustui čaittâlmân tast maŋa ko lâi jottáám kesikuursâ Cours Florent-teatterškoovlâst.
Savoia di Lucania

Savoia di Lucania lii kieldâ Italiast, Basilicata kuávlust. Savoia di Lucaniast ääsih 1 020 olmožid. Ton vijđodâh lii 32,84 km², já alodâh 720 m. Savoia di Lucania naaburkieldah láá Caggiano, Picerno, Sant'Angelo Le Fratte, Satriano di Lucania, Tito já Vietri di Potenza.
Siijdah.
Castellaro, Fossati já Perolla.
Vivica A. Fox

Vivica Anjanetta Fox (š. 30. syeinimáánu 1964, South Bend, Indiana, Ovtâstum staatah) lii ovtâstumstaatâlâš čaittâleijee, pyevtitteijee já läiđejeijee.
Eellim.
Fox šoodâi South Bendist, Indianast priivaatškoovlâ haldâšeijee Williamân já talhâsteknikkár Everlyenan. Sun lii nuorâmus perruu neelji päärnist. Nubálovihásâžžân Fox aasâi Indianapolisist, kost sun valmâštui Arlington High Schoolist. Valmâštum maŋa Fox varrij Los Angelesân, Kalifornian juurdân ovdediđ suu karrieer lávdástemsyergist. Siämmást sun juuđij škoovlâ Golden West Collegest Huntington Beachist.
Karrieer.
1980-lovo loopâst, muáddi ive Kalifornian varrim maŋa, finniiškuođij Fox čaittâlemroolâid saibârááiđuin tego "Matlockist", "Days of Our Livesist" já "Generationsist". Suu vuossâmuš stuorrâ elleekoveroolâ lâi elleekooveest "Independence Day" ive 1996.
Oppido Lucano

Oppido Lucano lii kieldâ Italiast, Basilicata kuávlust. Oppido Lucanost ääsih 3 585 olmožid. Ton vijđodâh lii 54,88 km², já alodâh 670 m. Oppido Lucano naaburkieldah láá Acerenza, Cancellara, Genzano di Lucania, Irsina já Tolve.
Laurenzana

Laurenzana lii kieldâ Italiast, Basilicata kuávlust. Laurenzanast ääsih 1 650 olmožid. Ton vijđodâh lii 95,71 km², já alodâh 850 m. Laurenzana naaburkieldah láá Anzi, Calvello, Castelmezzano, Corleto Perticara, Pietrapertosa já Viggiano.
Museokorttâ

Museokorttâ lii Suomâ museoi ohtsâš siisâpeessâmlippu. Ton lasseen tot lii hiätukorttâ, moin finnee maaŋgâlágán vuáládâsâid museoi ulguubeln-uv. Aalgâ rääjist tavemus museo, moos korttáin piäsá, lii lamaš Säämimuseo Siida.
Historjá.
Museokoortâ vuáđudij Suomâ museolitto Vuáládâhenâmij siämmáálágán museokoortâ, ive 1981 vuáđudum "Museumkaart" vuáđuld.
Suomâst museolito korttâ valdui anon vyesimáánu 5. peeivi 2015. Talle peesâi 154 museon já oovtâ ive korttâ maavsij 54€. Vuossâmuu kyevti mánuppaajeest vuábdojii jo paijeel 9 000 korttâd. 
Ive 2022 keesi räi museokorttáin lii máhđulâš eelliđ mestâ 340 saajeest. Tastmaŋa korttáin piäsá eenâb museoid, já tondiet hadde lii tivrâsub. Tääl ihekorttâ máksá 74€ uđâsin já 69€, jis uđâsmit puáris koortâ.
Toimâmalli.
Museokoortâ vyebdimpuáđuh macâttuvvojeh museoid kolliistâlleemeeri vuáđuld. Ton lasseen museokorttâ-vuáháduv paijeentoollâm- já ovdánemkoloh ruttâduvvojeh uásild tain puáđuin, moh šaddeh koortâi vyebdimist. 
Museokoortâ tooimâ hoittáá FMA Creations Oy, mon oomâst Suomen museoliitto ry.
Njuolgâdusah.
Korttâ lii persovnlâš já tot lii vyeimist 12 mánuppaje ääigi vuossâmuu kevttimpeeivi rääjist. Ko korttâ lii vyeimist, te toin puáhtá eelliđ Suomâst puoh museoin, main korttâ tohhee máksuniävvun, já veikkâ jyehi peeivi, jis haalijd. Siämmáá museost puáhtá eelliđ liijká tuše ohtii pirrâmpeeivist.
Vaikuttâsah.
Museokoortâ aneh miänástum vyehhin movtijdittiđ ulmuid kolliistâllâđ museoin. Ive 2018 korttâhaldâšeijee eelij museost koskâmiärálávt suulân ohcii ive ääigi. 
Museokorttâ lii meid nubásmittám, maht ulmuuh kolliistâleh museoin. Korttâhaldâšeijeeh pyehtih ovdâmerkkân elâččiđ museost siisâpeessâmliipu mävsihánnáá já keččâđ tuše uási museočuágálduvvâst, jis nuuvt halijdeh. Sij pyehtih meid kolliistâllâđ siämmáá museost teikkâ čáitálduvvâst maŋgii. Ton lasseen ulmuuh láá kolliistâlškuáttám tagarijn museoin, main sij iä veltihánnáá kolliistâlâččii, jis ličij ferttim uástiđ siisâpeessâmliipu.
Aalto-ollâopâttuv tutkâmuš mield koortâ áánsust museoin eelih eenâb já eenâb ulmuuh já museoh finnejeh eenâb puáđuid. Ton maŋa ko museokorttâ valdui anon, museoin kolliistâlmeh láá lamaš jyehi ive ulâttâsmeeri.
Coco Chanel

Gabrielle Bonheur “Coco” Chanel () lâi ranskalâš pivtâssundáttellee, nisonij muoti pälgisliäkkoo já finnodâhnissoon, kii vuáđudij muotitáálu Chanel ive 1910. Sun lâi Ranska ohtâ haute couture -muoti njunošnoomâin masa kutlov ihheed. Suu kočodeh motomin vuosmužžân modernnisonin.
1920-lovvoost Coco Chanel muivij muotimaailm, ko ij miettâm kevttiđ korsettijd já eres ton ääigi nisonáid sundáttâllum unohâs pihtsijd. Sun sundáttâlâi pihtsijd, main lijjii vaiguttâsah almai pihtâsij materiaalijn já čuoppâmijn, mutâ moh lijjii eleganteh oovtkiärdánvuođâinis. Klassisâš jakkupiivtâs já ucc’čappâd láá-uv šoddâm suu kieđâin. Pihtâsij lasseen suu tobdeh meid Chanel No. 5 -parfyymist. 
Eellim.
Gabrielle Bonheur Chanel šoodâi porgemáánu 19. peeivi 1883 Saumurist, Ranskaast jottee kävppijâsâi kievhis perrui. Suu enni Jeanne Devolle jaamij ko Chanel lâi tuše 12-ihásâš, mast maŋa eeči Albert Chanel vuolgâttij suu uárbásij pááikán Aubazinen, kost nunáh pajasšoddâdii suu já suu kyehti uábi. Chanel kyehti viiljâ eeči adelij nube perrui. Nunnáin nuorâ Coco oopâi kuárruđ.
Karrieer.
Tast maŋa ko Chanel 18-ihásâžžân vuolgij uárbistáálust, lâi sun mottoom ääigi pargoost lávlon. Ton pargoost sun uážui jiellâhnoomâs Coco. 
Ive 1910 Chanel vuáđudij hattâpuuvdâ "Chanel Modes" Pariisi kuávdážân 21 rue Cambonân, alda Place Vendôme já Rue du Faubourg Saint-Honoré. Jotelávt sun uážui peggim hattârähten, já vijđedškuođij tooimâs. Sun rähtiškuođij meid pihtsijd, já sundáttâlâi oovdâst ovttáin Ranska čepimuin parfyymvalmâšteijein, Ernst Beauxáin, Chanel No. 5 -parfyym, mii almostui ive 1921. Parfyym iššijn Chanel muotitáálu árvu 1920-lovo loopâst rekinistui jo miljovnijn, já tast lijjii paijeel 2 000 parged.
Chanel populaarkulttuurist.
Coco Chanel elimist láá ráhtám čaaitâlm já jieškote-uvlágánijd kiirjijd já elleekuuvijd.
Chiaki Kuriyama

Chiaki Kuriyama (; š. 10. roovvâdmáánu 1984, Tsuchiura, Jaapaan) lii jaapaanlâš čaittâleijee, lávloo já malli. Suu vuosmuš stuorrâ elleekoveroolâ lâi elleekooveest "Shikoku" ("死国", 1999), mutâ maailmvijđosávt sun kulostui elleekuuvijn "Battle Royale" (2000).
Filmografia.
Käldee IMDb
Julie Dreyfus

Julie Dreyfus (š. 24. uđđâivemáánu 1966, Pariisi, Ranska) lii ranskalâš čaittâleijee. Dreyfus lii tobdos eromâšávt Japanist, kost sun vala-uv parga enâmustáá. Tobbeen sun algâttij karrieeris 1980-lovo loppâkeejist jaapaanlâš televisio-ohjelmist, mast máttááttii ranskakielâ. Maailmvijđosávt suu tobdeh pyeremustáá Quentin Tarantino elleekuuvijn ' (2003), ' (2004) já "Inglourious Basterds" (2009).
Pietrapertosa

Pietrapertosa lii kieldâ Italiast, Basilicata kuávlust. Pietrapertosast ääsih 933 olmožid. Ton vijđodâh lii 67,70 km², já alodâh 1 088 m. Pietrapertosa naaburkieldah láá Accettura, Albano di Lucania, Campomaggiore, Castelmezzano, Cirigliano, Corleto Perticara, Gorgoglione já Laurenzana.
Kerry Washington

Kerry Marisa Washington (š. 31. uđđâivemáánu 1977 Bronx, New York) lii ovtâstumstaatâlâš čaittâleijee, pyevtitteijee já stivrejeijee. Suu tobdeh pyeremustáá TV-rááiđust "Scandal" (2012–2018), mast sun čaittâlij válduroolâ. Sun lii čaittâlâm meid tobdos elleekuuvijn tego elleekooveest "Mr. &amp; Mrs. Smith" (2005) já Quentin Tarantino elleekooveest "Django Unchained" (2012).
Eellim.
Kerry Washington šoodâi Bronxist, New Yorkist Earl já Valerie Washingtonin. Sun finnij sosiaallávt tiäđulâš pajasšoddâdem. Vanhimeh ovdâmerkkân tuálvoin 13-ihásâš Kerry Yankee Stadiumin kuldâliđ esken rijjâvuođâs finnim Nelson Mandela, já juhlostáin suu jienâstemvuoigâdvuođâ 18-ihásâžžân. 
Washington juuđij pärnivuođâst nubálovihásâžžân Spence School Manhattanist.
Karrieer.
Karrieer algâ.
Ohtâ aaibâs vuosmuin čaittâleijee pargoin, mon Washington finnij, lâi uánihis seksuaalvuotân lahtojeijee skeecih, main sun juuđij čaittâlmin škoovlâin. Skeecij maŋa čaittâleijeeh pisoi rolâstis ton puudâ, ko keččeeh koijâdâllii koččâmâšâid. Washington lii maŋeláá muštâlâm, ete tot lâi ohtâ pyeremuin čaittâlemhárjuttâsâin, moh sust láá lamaš. 
Vuosmuš čaittâlem roolâ kamera oovdâst Washingtonist lâi televisioelleekooveest "Magical Make-Over" ive 1994.
Puátimin leijee projekteh.
Washington šadda čaittâliđ oovtâst Omar Syin Lionsgate elleekooveest "Shadow Force". Sun lii meid mieldi pyevtitmin elleekove.
Dana Gourrier

Dana Michelle Gourrier (š. 31. syeinimáánu 1979, New Orleans, Louisiana, Ovtâstum staatah) lii ovtâstumstaatâlâš čaittâleijee, kiäm tobdeh pyeremustáá suu roolâin Quentin Tarantino elleekuuvijn "Django Unchained" (2012) já "The Hateful Eight" (2015). Toos lasseen sun lii uápis ovdâmerkkân TV-rááiđust "American Horror Story," mast sun čaittâlij Chantal 5 uásist ive 2013.
LisaGay Hamilton

LisaGay Hamilton (š. 25. njuhčâmáánu 1964, Los Angeles, Kalifornia) lii ovtâstumstaatâlâš čaittâleijee. Suu tobdeh pyeremustáá suu roolâst rááiđust "The Practice" (1997–2003), moos sun lii meid stivrim oovtâ uási. Toos lasseen sun lii stivrim oovtâ dokumentelleekove "" (2003), mii vuoitij AFI pyeremuu dokument palhâšume já Peabody-palhâšume, já lâi iävtukkâssân finniđ meid Image-palhâšume já Emmy-palhâšume.
Eellim.
Hamilton šoodâi Los Angelesist, Kaliforniast sosiaalpargee iänán já insiner iäčán. Sust lii meid ohtâ uábbi. Hamilton algâttij čaittâlem jo pärnin já nubálovihásâžžân sun vaaldij priivaatlâš čaittâlemtiimijd. Sun juuđij New York ollâopâttuv, kost sun finnij teattersyergi pápárijd, mon maŋa sun joođhij škoovlâ Juilliard Schoolist. Tobbeen sun valmâštui ive 1989.
Filmografia.
Käldee: IMDb
Jeannie Epper

Jeannie Epper (š. 27. uđđâivemáánu 1941, Simi Valley, Kalifornia) lii ameriklâš stuntnissoon já čaittâleijee. Sun lii tobdos elleekuuvijn "Romancing the Stone" (1984), "" (2004) já "Quarantine" (2008). Epper kočodeh ohtân pyeremuin stuntnisonijn kuássin. Suu merhâšitteemus stuntroolâ lâi TV-rááiđust "Wonder Woman", mast sun lâi uáiviroolâ čaittâleijee Lynda Carter stuntsajasâš. 
Epper lii ohtâ Stuntwomen’s Association of Motion Pictures vuáđudeijein.
Eellim.
Jeannie Epper šoodâi ive 1941 Simi Valleyst, Kaliforniast John já Frances Epperân. Suu vanhimeh láin stuntartisteh, já meid Epper viiljâin já oobijn šoodâi stuntartisteh.
Simone Biles

Simone Arianne Biles (š. 14. njuhčâmáánu 1997 Columbus, Ohio) lii ovtâstumstaatâlâš steelligvuáimáštâllee, kiäm aneh ohtân šlaajâ pyeremuin valastâllein kuássin. Ive 2016 olympialijn sust šoodâi vuosmuš ovtâstumstaatâlâš nissoonvuáimáštâllee, kii vuoitij nelji olympia-kollemiitaal. Ive 2019 sust šoodâi puoh pyeremustáá miänástum vuáimáštâllee kuássin, ko sun vuoitij Stuttgart MM-kištoin ohtsis vittâ kollemiitaal já moonâi nuuvt Vitali Štšerbo lappâd MM-mitalij meereest. Biles lii vuáittám ohtsis 32 MM-mitalid, main 19 lijjii kollemitaleh. Sust láá meid 7 olympiamitalid, main nelji láá kollemitaleh.
Eellim.
Biles šoodâi ive 1997 Columbusist, Ohiost, mutâ pajasšoodâi Springist, Texasist, tast maŋa ko suu stuorrâvaanhimeh Ronald já Nellie Biles adoptistáin suu já suu uábi Adria.
Karrieer.
Biles algâttij vuáimáštâllâm kuuđâihásâžžân, ko peivitipšomääđhist Houstonân Bannon’s Gymnastix välmejeijee huámmášij suu tááiđuid. Sun pisoi vuáimáštâllen Bannon's Gymnastixist 11 ihheed, kost Aimee Boorman valmij suu.
Rivello

Rivello lii kieldâ Italiast, Basilicata kuávlust. Rivellost ääsih 2 614 olmožid. Ton vijđodâh lii 69,58 km², já alodâh 479 m. Rivello naaburkieldah láá Casaletto Spartano, Lagonegro, Maratea, Sapri, Tortorella, Trecchina já Nemoli.
Siijdah.
Vignale-Santa Margherita, Cammartino, Fiumicello, Mascalcia, Medichetta, Molingiuolo, Rotale, San Costantino, Sorba, San Freno, Santo Quaranta, Sant'Andrea, Sovereto, Capo d'Elci, Filoto, Prato, Campo dei Monaci, I Pasquali, Carpineta, Camporotondo, Sirino, Monticello, Palazzo, Città já Colla.
Yoko Ono

Yoko Ono (, š. 18. kuovâmáánu 1933 Tokio, Jaapaan kiäisárkodde) lii jaapaanlâš musikkár já taaiđâr.
Eellim.
Yoko Ono šoodâi Japanist ive 1933 riges perrui. Sun juuđij pärnivuođâ rääjist pianotiijmijn já čaalij runoid. Ive 1952 sust šoodâi vuosmuš nissoon, kii luuvâi filosofia Gakushūin ollâopâttuvâst. Sun ij kuittâg juátkám uápuidis tobbeen, peic varrij perrus mield New Yorkân, kuus suu eeči sirdâšui pargos keežild. Tobbeen Ono luuvâi muusik já čäällim Sarah Lawrence Collegest kuulmâ ive verd, mutâ ij kuássin valmâštum.
Sámi Grand Prix 2022 (album)

Sámi Grand Prix 2022 lii nurâldâhskiärru, mon DAT almostitij njuhčâmáánu 19. peeivi 2022 njuolgist muusikpalvâlussáid neetist. Skiärust láá ive 2022 Sámi Grand Prix -kišto juoigâm- já lávlumoosij uásálistei pitáh. Skiäru pitáh 1–6 láá juoigâmuásist, já loopah lávlumuásist.
Mélanie Laurent

Mélanie Laurent (š. 21. kuovâmáánu 1983, Pariisi, Ranska) lii ranskalâš čaittâleijee, kietâčällee já stivrejeijee. Maailmvijđosávt sun lii tobdos eromâšávt elleekuuvijn "Inglourious Basterds" (2009), "Now You See Me" (2013) já "6 Underground" (2019). Ranskaast suu láá tubdâm jo kuhheeb ääigi, já sun lii vuáittám kyehti César-palhâšume já kyehti Lumière-palhâšume. Ton lasseen sun lii lamaš iävtukkâssân Cannes elleekovejuuhlijn.
Eellim.
Mélanie Laurent šoodâi ive 1983 Pariisist ballerina Annick já jienâčaittâleijee Pierre Laurentân, kii lii tobdos suu roolâst Ned Flandersin ranskakielâlijn Simpsonijn.
Karrieer.
Laurent karrieer aalgij, ko sun lâi kolliistâlmin elleekovekuvviimijn ive 1998, kost Gérard Depardieu huámmášij suu já koijâdij suu čaittâliđ Depardieu čuávuváá fiilmân. Laurent lii tast maŋa čaittâlâm paijeel 40 elleekooveest, enâmustáá ranskalijn elleekuuvijn. Suu Hollywood debyytis lâi Quentin Tarantino elleekooveest Inglourious Basterds ive 2009, já sun čaittâlij tast maŋa ovdâmerkkân Mike Mills elleekooveest "Beginners" (2010), Denis Villeneuve elleekooveest "Enemy" já Angelina Jolie elleekooveest "By the Sea" (2015). Sun stivriiškuođij siämmást jieš-uv já vuosmuš suu stivrim kuhes filmâ "The Adopted" almostui ive 2011. Nubbe filmâ "Respire" (2014) uážui vuosâehidis Cannes elleekovejuuhlijn, já tast šoodâi kritikkárij rämidem. Sun lii stivrim meid ovdâmerkkân dokumentelleekove "Demain" (2015), mast šoodâi Ranska ive 2015 stuárráámus dokument, já elleekove "Le bal des folles" (2021), mast sun meid čaittâlij jieš.
Väljejum filmografia.
Käldee: IMDb
Angelina Jolie

Angelina Jolie (š. Angelina Jolie Voight; 4. kesimáánu 1975 Los Angeles, Kalifornia) lii ovtâstumstaatâlâš čaittâleijee, stivrejeijee, kietâčällee já pyevtitteijee. Suu tobdeh meid suu humanitaarisâš pargo keežild.
Eellim.
Angelina Jolie šoodâi Los Angelesist ive 1975 čaittâleijei Jon Voightân já Marcheline Bertrandân. Peerâ aasâi stuárráámuu uási Jolie pärnivuođâst New Yorkist ovdilgo varrij maassâd Los Angelesân ko Jolie lâi 11-ihásâš. Maŋeláá sun maacâi New Yorkân jotteeđ New York ollâopâttuv draamauápuid.
Pam Grier

Pamela Suzette Grier (š. 26. vyesimáánu 1949 Winston-Salem, Tave-Carolina) lii ovtâstumstaatâlâš čaittâleijee.
Grier kulostui nommâroolâin elleekuuvijn "Coffy" (1973) já "Foxy Brown" (1974). Tast maŋa sun lii čaittâlâm maaŋgâin eres elleekuuvijn já TV-rááiđuin eereeb iärrás Quentin Tarantino elleekooveest "Jackie Brown" (1997), mon peht sun finnij iävtukkâsvuođâid Image Award -palhâšumán já Golden Globe -palhâšumán, já TV-rááiđust "The L Word".
Eellim.
Pam Grier šoodâi Winston-Salemist, Tave-Carolinast tipšoo Gwendolyn Sylvian (j.s. Samuels) já Clarence Ransom Grier Jr.n, kii lâi Ovtâstum staatâi áimuvuoimij mekanikkár.
878

878 (DCCCLXXVIII) lâi normaalihe, mii aalgij já nuuvâi juliaanlâš kalender mield koskoho. Tot lâi 870-lovo oovcád ihe.
Montemilone

Montemilone lii kieldâ Italiast, Basilicata kuávlust. Montemilonest ääsih 1 445 olmožid. Ton vijđodâh lii 114,14 km², já alodâh 320 m. Montemilone naaburkieldah láá Lavello, Minervino Murge, Spinazzola já Venosa.
Siijdah.
Ariaccia, Casalini, Costa del Sole, Coste Zio Canio, Demanio Grande, Demanio Piccolo, Difensola, Dulcito, Fontana Ioanna, Macinali, Medicanda, Mezzamese, Murgese, Perillo, Santa Maria, Spinamara, Sterpara, Torre, Valle Castagna Soprana, Valle Castagna Sottana, Valle Cornuta Soprana já Valle Cornuta Sottana.
Léa Seydoux

Léa Hélène Seydoux-Fornier de Clausonne (š. 1. kesimáánu 1985, Pariisi, Ranska) lii ranskalâš čaittâleijee já malli. Ive 2013 sun, oovtâst stivrejeijee Abdellatif Kechichein já vuástáčaittâleijee Adèle Exarchopoulosáin, finnij Cannes Palme d'Or -palhâšume suu roolâst elleekooveest '. Toos lasseen sun lii čaittâlâm ovdâmerkkân elleekuuvijn "Inglourious Basterds" (2009), "Midnight in Paris" (2011), ' (2011), "The Grand Budapest Hotel" (2014) sehe Bond-elleekuuvijn "Spectre" (2015) já "No Time to Die" (2021).
Eellim.
Léa Hélène Seydoux-Fornier de Clausonne šoodâi ive 1985 Pariisist Valérie Schlumbergerân já Henri Seydoux'n. Suu äijih lii Jérôme Seydoux, kii oomâst ranskalâš elleekovefinnoduv Pathé, mutâ suoi iävá lah kuássin lamaš alda.
Karrieer.
Seydoux šoodâi tobdosin ive 2008 Christophe Honoré stivrim elleekove "La belle personne" (2008) keežild.
Dakota Fanning

Hannah Dakota Fanning (š. 23. kuovâmáánu 1994 Conyers, Georgia) lii ovtâstumstaatâlâš čaittâleijee.
Eellim.
Fanning šoodâi ive 1994 Conyersist Georgiast atleettisâš perrui. Suu enni Heather Joy (j.s. Arrington) lii tennisspellee já eeči Steven J. Fanning baseballspellee. Fanningist lii meid uccuábbi Elle Fanning (š. 1998), kii še lii čaittâleijee.
Karrieer.
Fanning čaittâlškuođij uáli jo uccen, ko suu enni tuálvui suu čaittâlemkuursân. Sun uážui vuosmuu roolâs máinusist viiđâihásâžžân. 
Vuosmuš stuorrâ elleekoveroolâ Fanningist lâi elleekooveest "I Am Sam" (2001), mast sun čaittâlij Sean Pennáin. Elleekooveest Fanning čaittâlij nieidâ, kiän eejist (Penn) láá mielâtiervâsvuotâčuolmah. Tai čuolmâi tiet eeči kárttá taistâliđ nieidâs huolâtteijeevuođâst. Esken 7-ihásâš Fanningist šoodâi roolâs keežild nuorâmus čaittâleijee kuássin iävtukkâssân Screen Actors Guild -palhâšume finnejeijen.
Victoria Pedretti

Victoria Pedretti (š. 23. njuhčâmáánu 1995 Philadelphia, Pennsylvania) lii ovtâstumstaatâlâš čaittâleijee, kiäm tobdeh pyeremustáá Eleanor "Nell" Crain roolâst rááiđust "The Haunting of Hill House" (2018) já Danielle ”Dani” Clayton roolâst siämmáá rááiđu nube paajeest "The Haunting of Bly Manor" (2020) sehe Love Quinn roolâst rááiđust "You" (2019–). Sust lâi meid uccâ roolâ Quentin Tarantino elleekooveest "Once Upon a Time in Hollywood" (2019).
Eellim.
Pedretti šoodâi Philadelphiast njuhčâmáánu 23. peeivi 1995. Nubálovihásâžžân Pedretti čaittâlškuođij Pennsbury High School čaitâlmijn, já tastoo varrij Pittsburghân, kost sun juuđij Carnegie Mellon School of Drama.
Karrieer.
Pedretti kulostui, ko čaittâlij Netflix rááiđust "The Haunting of Hill House" ive 2018. Čuávuváá ive sun čaittâlij Quentin Tarantino elleekooveest "Once Upon a Time in Hollywood," mast šoodâi miänástus.
Grumento Nova

Grumento Nova lii kieldâ Italiast, Basilicata kuávlust. Grumento Novast ääsih 1 585 olmožid. Ton vijđodâh lii 66,65 km², já alodâh 771 m. Grumento Nova naaburkieldah láá Marsicovetere, Moliterno, Montemurro, Montesano sulla Marcellana, Sarconi, Spinoso, Tramutola já Viggiano.
Siijdah.
Markkân lasseen Grumento Nova kieldâst lii tuše ohtâ sijdâ: Bacino Pertusillo.
Saoirse Ronan

Saoirse Úna Ronan (iättoo ; š. 12. cuáŋuimáánu 1994 Bronx, New York, New York) lii irlandlâš-ovtâstumstaatâlâš čaittâleijee. Sun lii roolâidiskuin vuáittám maaŋgâid palhâšuumijd tego oovtâ Golden Globe. Sust láá ohtsis meid nelji Oscar-iävtukkâsvuođâ já vittâ Bafta-iävtukkâsvuođâ.
Eellim.
Saoirse Úna Ronan šoodâi Bronxist New Yorkist. Suu vanhimeh láin varrim Dublinist Ovtâstum staatáid 1980-lovvoost, já ko Ronan lâi 3-ihásâš, sij varrii maassâd Irlandân. Ronanist lii-uv sehe Ovtâstum staatâi já Irland aalmugjeessânvuotâ. 
Irlandist Ronan juuđij váhá ääigi Ardattin National School, mutâ mudoi suu vanhimeh máttááttáin suu pääihist. Suu nommâ Saoirse meerhâš "rijjâvuotâ".
Karrieer.
Ronan karrieer aalgij ko sun pärnin čaittâlij TV-rááiđust "The Clinic" iivij 2003–04. Tast maŋa sun finnij roolâ rikosrááiđust "Proof" ive 2005. Siämmáá ive kovvejui meid "I Could Never Be Your Woman", mast Ronanist lii suu vuosmuš elleekoveroolâ. Elleekove ij kuittâg almostum ko esken kyehti ive maŋeláá.
Vuosmuu Oscar-iävtukkâsvuođâ Ronan finnij ive 2007 suu roolâst elleekooveest "Atonement", mast sun čaittâl 13-ihásii Briony Tallis, kii ibbeerd puástud suu stuorrâuábi roomaans já kieleest vaahâglâš čuávumušâigijn.
Tast maŋa sun lii čaittâlâm ovdâmerkkân Peter Jackson stivrim elleekooveest "The Lovely Bones" (2009), Wes Anderson elleekooveest "The Grand Budapest Hotel" (2014), John Crowley elleekooveest Brooklyn (2015) já kyevti Greta Gerwig stivrim elleekooveest: Lady Bird (2017) já Little Women (2019). Sun lâi meid nommâroolâst elleekooveest "Hanna" (2011), mon láá uásild kuvvim Suomâst Rukast.
Guardia Perticara

Guardia Perticara lii kieldâ Italiast, Basilicata kuávlust. Guardia Perticarast ääsih 518 olmožid. Ton vijđodâh lii 53,68 km², já alodâh 750 m. Guardia Perticara naaburkieldah láá Armento, Corleto Perticara, Gallicchio, Gorgoglione já Missanello.
Ive 2021 Guardia Perticara lâi ässeelovo mield Potenza eennâmkode kuálmádin ucemus kieldâ San Paolo Albanese já Calvera maŋa.
Sydney Sweeney

Sydney Bernice Sweeney (š. 12. čohčâmáánu 1997 Spokane, Washington) lii ovtâstumstaatâlâš čaittâleijee, kiäm tobdeh pyeremustáá Cassie Howard roolâst HBO TV-rááiđust "Euphoria". Sun lii uápis meid Netflix rááiđust "Everything Sucks!" já Hulu rááiđust "The Handmaid’s Tale". Ive 2019 sun čaittâlij uccâ roolâ Quentin Tarantino elleekooveest "Once Upon a Time in Hollywood".
Eellim.
Sydney Bernice Sweeney šoodâi ive 1997 Spokanest, Washington uásistaatâst äššivyeijee iänán já talhâstieđâsyergist pargee iäčán.
Maya Hawke

Maya Ray Thurman Hawke (š. 8. syeinimáánu 1998, New York, New York) lii ovtâstumstaatâlâš čaittâleijee, malli já musikkár. Sun lii čaittâleijei Uma Thurman já Ethan Hawke pärni.
Eellim.
Maya Ray Thurman Hawke šoodâi New Yorkist syeinimáánu 8. peeivi ive 1998. Sun lii vuosmuš čaittâleijei Uma Thurman já Ethan Hawke kyevti päärnist. Thurman já Hawke teiváin elleekove "Gattaca" kuvviimijn ive 1997. Mayast lii ohtâ viljâ, Levon Thurman Hawke (š. 2002), kyehti peliuábi eejis peln já ohtâ peliuábbi eenis peln. Suu vanhimeh iäránáin ive 2003, mutâ virgálâš näimi-iäránem poođij vuáimán ive 2005.
Hawkest lii dysleksia, já sun kaartâi pärnin maŋgii molsođ škoovlâ tondiet. Sun lii jottáám škoovlâ, mii lâi uáivildum párnáid, kiäin láá oppâmvädisvuođah. Maŋeláá sun moonâi artistlâš kreatiivlâšvuotân vuáijoo Saint Ann's škoovlân Brooklynist, mon maŋa peesâi siisâ Juilliard Schoolân. 
Karrieer.
Hawke algâttij suu čaittâlemkarrieer ive 2017 Jo rooláin TV-rááiđust "Little Women". Tast maŋa sun lii čaittâlâm Robin TV-rááiđust "Stranger Things", Linda “Flowerchild” Kasabian Quentin Tarantino elleekooveest "Once Upon a Time in Hollywood" já Frankie Gia Coppola elleekooveest "Mainstream". Sun čaittâl meid Wes Anderson elleekooveest "Asteroid City" (2022).
Čaittâlemkarrieer lasseen Hawke lii porgâm mallin, já ohtâ suu vuosmuin mallipargoin lâi Vogue-loostân. Sun lii lamaš muáttun meid All Saints já Calvin Klein kampanjain. Toos lasseen Hawke ráhtá meid muusik. Ive 2019 sust almostuvvii kyehti single “To Love a Boy” já “Stay Open”, já ive 2020 sun almostitij jieijâs vuosmuu album "Blush".
Mikey Madison

Mikey Madison (š. 25. njuhčâmáánu 1999 San Bernardino, Kalifornia) lii ovtâstumstaatâlâš čaittâleijee. Suu tobdeh pyeremustáá Max Fox roolâst FX komedia-draama rááiđust "Better Things" (2016–2022), Susan "Sadie" Atkins roolâst Quentin Tarantino elleekooveest "Once Upon a Time in Hollywood" (2019) já Amber Freeman roolâst elleekooveest "Scream" (2022).
Eellim.
Mikey Madison šoodâi San Bernardinost, Kaliforniast, mutâ pajasšoodâi Los Angelesist. Suu vanhimeh lává kuohtuuh psykologeh, kiäin láá párnááh Madison lasseen val Madison jyemeehviljâ já kulmâ eres päärni. Käävci-ihásâžžân Madisonist šoodâi raccasteijee, mutâ tast maŋa ko suu uábbi naajâi elleekovekietâčällein, Madison kiäsutškuođij elleekovesyergi. Sun hilgoi niävdusis šoddâđ áámmátraccasteijen já čaittâlškuođij ton saajeest.
Karrieer.
Madison karrieer aalgij tuođâlávt ive 2016, ko sun finnij roolâ FX komedia-draama rááiđust "Better Things", mast sun lâi válduroolâst rááiđu nuuhâm räi ive 2022. Sun lii čaittâlâm meid Quentin Tarantino elleekooveest "Once Upon a Time in Hollywood" (2019), sehe kauhuelleekooveest "Scream" (2022).
Madisen Beaty

Madisen Beaty (š. 28. kuovâmáánu 1995 Centennial, Colorado) lii ovtâstumstaatâlâš čaittâleijee já DJ, kiäm tobdeh pyeremustáá Daisy Fuller roolâst elleekooveest "The Curious Case of Benjamin Button" (2008), Doris Solstad roolâst elleekooveest "The Master" (2012), Talya Banks roolâst Freeform rááiđust "The Fosters" (2013–2018) já Patricia Krenwinkel roolâst sehe rááiđust "Aquarius" (2015–16) já Quentin Tarantino elleekooveest "Once Upon a Time in Hollywood" (2019).
Noepoli

Noepoli lii kieldâ Italiast, Basilicata kuávlust. Noepolist ääsih 771 olmožid. Ton vijđodâh lii 46,71 km², já alodâh 676 m. Noepoli naaburkieldah láá Cersosimo, Chiaromonte, Colobraro, San Costantino Albanese, San Giorgio Lucano, San Paolo Albanese, Senise já Valsinni.
Siijdah.
Filocastagno já Sicileo Scazzariello.
Lena Dunham

Lena Dunham (š. 13. vyesimáánu 1986 New York, New York) lii ovtâstumstaatâlâš čaittâleijee, kietâčällee, stivrejeijee já pyevtitteijee. Suu tobdeh pyeremustáá HBO rááiđu "Girls" (2012–2017) rähten, kietâčällen já čaittâleijen. Toin ráiđoin sun lii lamaš maŋgii iävtukkâssân Emmy-palhâšumán, já vuáittám sehe Bafta- já Golden Globe -palhâšume. Sun lii lamaš meid Time-loostâ 100 puoh vaikuttâsváldálumos olmožid -listoost.
Eellim.
Lena Dunham šoodâi New Yorkist ive 1986. Dunham lii muštâlâm, ete sust lii traumavuáđusâš stressitavdâ já sun keevtij talkkâsijd puástud, ko irâttij kietâdâllâđ atâštuumees. Sunjin lii meid diagnosistum Ehlers–Danlos syndroom, mii sáttá tovâttiđ ovdâmerkkân tom, ete lođđâseh láá ložžâseh teikkâ iätkáleh älkkeht, já liške lii elastisub já vana älkkeebeht. 
Dunham naajâi musikkár Luis Felberáin čohčâmáánust ive 2021.
Lorenza Izzo

Lorenza Francesca Izzo Parsons (š. 19. čohčâmáánu 1989, Santiago, Chile) lii chilelâš čaittâleijee já malli. 
Eellim.
Izzo šoodâi Santiagost, Chilest. Suu enni lii chilelâš malli Rosita Parsons. Izzo varrij Atlantan 12-ihásâžžân eejis uápui tet, mutâ varrij maassâd Chilen 16-ihásâžžân. Muáddi ive maŋeláá sun vuolgij New Yorkân máttááttâllâđ čaittâlem.
Izzo naajâi čaittâleijee já stivrejeijee Eli Rotháin ive 2014. Suoi iäránáin vittâ ive maŋeláá.
Karrieer.
Izzo algâttij karrieeris mallin Chilest. Sun kuittâg halijdij porgâđ maidnii eres, já nuuvtpa varrij 19-ihásâžžân New Yorkân, kost sun máttááttâlâi čaittâlem The Lee Strasberg Theater &amp; Film Institutest. Vistig sun finnij roolâid chilelâš uáppee-elleekuuvijn, ovdilgo ive 2012 finnij roolâ eŋgâlâskielâg elleekooveest "Aftershock". Izzo stuárráámus elleekoveroolâ lii lamaš Quentin Tarantino elleekooveest "Once Upon a Time in Hollywood" (2019).
Ruotâ akatemia tave-eennâmlâš palhâšume

 
Ruotâ akatemia tave-eennâmlâš palhâšume () lii palhâšume, mon Ruotâ akatemia lii mieđettâm ive 1986 rääjist. Palhâšume mieđettuvvoo jyehi ive tave-eennâmlâžân tubdâstâssân merhâšittee pargoost monnii Ruotâ akatemia toimâ- já perustumesyergist.
Palhâšume stuárudâh ive 2020 lâi 400 000 Ruotâ ruvnâd ađai suulân 40 000 eurod.
Samantha Robinson

Samantha Robinson (š. 19. roovvâdmáánu 1991 New York, New York) lii ovtâstumstaatâlâš čaittâleijee.
Eellim.
Samantha Robinson šoodâi roovvâdmáánu 19. peeivi 1991 New Yorkist panamalâš iänán já eŋlandlâš iäčán. Sij varrii Lontoon, ko Robinson lâi kuulmâihásâš. Tobbeen sun juuđij London Academy of Music and Dramatic Art já tuše nieidáid uáivildum Queens Gate South Kensingtonist. Rijjâääigis sun vietij jotemin tánssám- já čaittâlemtiijmijn.
Ko Robinson lâi 14-ihásâš, peerâ varrij maassâd Ovtâstum staatáid, taan tove Miamin, kost Robinson jođeškuođij New World School of the Arts. Tast maŋa sun vuolgij Los Angelesân Kalifornia ollâopâttâhân juurdân ovdediđ suu čaittâlemkarrieer.
Karrieer.
Robinson algâttij karrieeris čaittâlmáin indie-elleekuuvijn "Serenade of Sonnets", "Dreamgirl" já "Labyrinths." Sust lijjii meid cameoh motomijn muusikvideoin. Tast maŋa sun čaittâlij Anna Biller elleekooveest "The Love Witch." Elleekove keežild sun lâi "The New Yorker" rähtim "Ive 2016 pyeremuuh nissoončaittâleijeeh" -listoost. Robinson lâi meid ive 2019 almostum Quentin Tarantino elleekooveest "Once Upon a Time in Hollywood", mast sun čaittâlij Abigail Folger.
Brenda Vaccaro

Brenda Buell Vaccaro (š. 18. skammâmáánu 1939 Brooklyn, New York) lii ovtâstumstaatâlâš čaittâleijee. Sun vuoitij Golden Globe -palhâšume já lâi Oscar-iävtukkâssân rolâstis elleekooveest "Once Is Not Enough" (1975). Sun lii vuáittám meid Emmy-palhâšume.
Julia Butters

Julia Butters (š. 15. cuáŋuimáánu 2009 Los Angeles, Kalifornia) lii ovtâstumstaatâlâš pärničaittâleijee. Sun lii uápis Quentin Tarantino elleekooveest "Once Upon a Time in Hollywood" (2019), mast sun čaittâlij Trudi Fraser. Sun finnij kritikkárijn vijđáht rämidem rolâstis. Ovdil tom sun lii čaittâlâm enâmustáá TV-roolâin.
Eellim.
Julia Butters šoodâi Los Angelesist cuáŋuimáánu 15. peeivi 2009 Lorelei já Darrin Buttersân. Suu eeči Darrin lii Disney animaattor, kii lii porgâm ovdâmerkkân elleekuuvijn "Frozen" (2013) já "Ralph Breaks the Internet" (2018).
Karrieer.
Butters vanhimeh tuálvoin suu jo kyevti-ihásâžžân keččâliđ finniđ roolâid máinusijn. Vuosmuš roolâ, mast sun sáárnui, lâi TV-rááiđust "Criminal Minds", ko sun lâi tuše neelji-ihásâš. Tast maŋa sun čaittâlij 8 uásist TV-rááiđust "Transparent" tassaaš ko finnij suu vuosmuu válduroolâ TV-rááiđust "American Housewife". Tien rááiđu peht Quentin Tarantino kaavnâi suu já nuuvt Butters finnij vuosmuu stuorrâ elleekoveroolâs Tarantino elleekooveest "Once Upon a Time in Hollywood".
Margaret Qualley

Sarah Margaret Qualley (š. 23. roovvâdmáánu 1994 Kalispell, Montana) lii ovtâstumstaatâlâš čaittâleijee já malli.
Eellim.
Sarah Margaret Qualley šoodâi roovvâdmáánu 23. peeivi 1994 Kalispellist, Montanast čaittâleijee Andie MacDowellân já oovdiš malli Paul Qualleyn. Ovdil čaittâleijee- já mallikarrieerijd Qualley juuđij tánssámuápuid North Carolina School of the Artsist. Qualleyst lii ohtâ stuorrâuábbi, Rainey, já ohtâ stuorrâviljâ, Justin.
Karrieer.
Mallin Qualley raahtij debyytis 16-ihásâžžân New York Fashion Weekist Alberta Ferretti mallin ive 2011. Tast maŋa sun lii lamaš ovdâmerkkân Chanel já Valentino mallin.
Qualley elleekovedebyyt lâi Gia Coppola elleekooveest "Palo Alto" (2013), mon maŋa sun lii čaittâlâm ovdâmerkkân TV-rááiđuin "The Leftovers", "Maid" já "Fosse/Verdon", mast sun lâi Emmy-iävtukkâssân. Toos lasseen sun lii čaittâlâm elleekuuvijn ovdâmerkkân "The Nice Guys" (2016), "Novitiate" (2017) já "Once Upon a Time in Hollywood" (2019).
Margot Robbie

Margot Elise Robbie (š. 2. syeinimáánu 1990 Dalby, Queensland) lii australialâš čaittâleijee já elleekovepyevtitteijee. Sun lii lamaš kuohtii Oscar-, kulmii Golden Globe- já vittii Bafta-iävtukkâssân.
Robbiest lii pyevtittemfinnodâh LuckyChap Entertainment, mon sun vuáđudij oovtâst kálláinis Tom Ackerleyin, já ustevijnis Josey McNamarain já Sophia Kerráin. Finnoduvâst lii tááláá ääigi mieldi meid Dani Gorin.
Eellim.
Margot Elise Robbie šoodâi syeinimáánu 12. peeivi 1990 Dalbyst, Australiast Sarie Kesslerân já Doug Robbien. Suu eeči kuittâg vuolgij ko Robbie lâi aaibâs ucce, já nuuvtpa suu eenist šoodâi neelji päärni ohtuunishuolâtteijee. Robbie ij toolâ ohtâvuođâ iäččásis.
Robbie lâi jo nuorrân perustum čaittâlmist, já sun uásálistij draamatiijmijd Somerset Collegest.
Karrieer.
Valmâštum maŋa ive 2007 Robbie oinui kyevti páihálâš elleekooveest: "Vigilante" (2008) já "I.C.U." (2009). Tast maŋa sun varrij Melbournen, kost sun finnij roolâ TV-rááiđust "Neighbours," já čaittâlij tast iivij 2008–2011. Siämmáá ääigi sust lâi meid sárnumvälmejeijee, kiäin sun máttááttâlâi ameriklâš aksent, ete puávtáččij čaittâliđ Hollywoodist.
Ko Robbie varrij Los Angelesân, sun uážui jotelávt roolâ TV-rááiđust "Pan Am" (2011–12). Sust lâi meid uccâ roolâ elleekooveest "About Time" (2013). Martin Scorsese "The Wolf of Wall Street" (2013) lâi kuittâg tot elleekove, mast Robbie karrieer tuođâi vuolgij pajaniđ. Sun čaittâlij tast uáivipersovn (Leonardo DiCaprio) palhâšumekáálgu. Ive 2015 almostuvvii ohtsis 4 elleekove, main Robbie čaittâlij: sun lâi Will Smitháin elleekooveest "Focus", Michelle Williamsáin já Kristin Scott Thomasáin elleekooveest "Suite Française," Chiwetel Ejioforáin já Chris Pinein elleekooveest "Z for Zachariah", já Adam McKay elleekooveest "The Big Short".
Ive 2016 Robbie čaittâlij Jane Porter David Yates elleekooveest "The Legend of Tarzan" já Harley Quinn David Ayer elleekooveest "Suicide Squad". Čuávuváá ive sun lâi elleekooveest "I, Tonya", mast sun čaittâlij luistâleijee Tonya Harding. Sun lâi rolâstis Oscar-iävtukkâssân. Tast maŋa sun čaittâlij eereeb iärrás Elizabeth I Josie Rourke elleekooveest "Mary Queen of Scots" (2018) já Sharon Tate Quentin Tarantino elleekooveest "Once Upon a Time in Hollywood" (2019). Maŋeláá sun maacâi meid Harley Quinn roolân elleekuuvijn "Birds of Prey" (2020) já "The Suicide Squad" (2021).